Mikkel Kaufmann skifter til sommer AaB ud med en femårig kontrakt i FC København.

FC København har været på rov hos AaB, hvor klubben har købt angriber Mikkel Kauffmann.

Den unge angriber skifter til sommer på en femårig kontrakt, bekræfter begge klubber.

Den 19-årige nordjyde spiller dermed sæsonen færdig hos AaB, hvor han i efteråret har scoret syv kasser i 17 kampe.

På rygtebørsen har det været fremme, at FCK slipper 25 millioner kroner for den unge angriber. Det skrev Ekstra Bladet.

AaB skriver selv, at salget er klubbens tredjestørste salg nogensinde, og at det angiveligt er det næststørste mellem to danske klubber.

Mikkel Kaufmann er et produkt af AaB's egen talentudvikling.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)